Downloaded from YTS.MX
Official YIFY movies site: YTS.MX
Si Nelma Kodama,
enabler siya.
Isang tawag lang sa kanya,
maaayos na ang problema.
Di ko ambisyong marating ang rurok
na di pa naaabot ng kababaihan
kundi maabot 'yon nang may estilo.
NELMA KODAMA: THE QUEEN OF DIRTY MONEY
Kriminal ba ako?
Ano ba ang ilegal?
Batas ang black market dollar dealer.
Iba ang batas ng bangko nila.
Di nila sinusunod
ang rules ng Central Bank.
Usapan ito ng palabra de honor, karakter...
Pag-upo ko sa mesa ko para sumagot ng mga tawag,
para akong conductor ng orchestra.
Ang ganda nito. Bumibili at nagbebenta ka ng pera.
Di mo kilala ang kausap mo
pero nagtitiwala siyang magagawa mo ito.
Kaya nga "white collar crime" ang tawag.
Malinis lagi ang dating kahit hindi naman.
Si Nelma Kodama na dollar dealer ang unang naaresto sa Operation Car Wash.
Naaresto siya noong papunta sa Italy, may tinagong 200,000 euros
sa panty niya.
Paano tumugtog si Beethoven?
O si Mozart?
Paano nila nagawa?
Nahatulan siya ng corruption,
organisadong krimen, at currency evasion.
Di ba siya 'yong kumanta ng "Amada Amante"?
'Yong kumanta siya ng "Amada Amante"
at sinabayan siya ng mga kongresista?
Banana republic ang dating.
Iba ang intindi niya sa krimen pero krimen pa rin ang financial crime.
Nag-post pa siya sa social media nang alisin niya ang ankle monitor niya.
Sa paghatol niya, sabi ng judge, dinungisan niya
ang lipunan ng Brazil...
Di pwede 'yon.
Ang hirap magtiwala sa sinasabi niya.
May krimen sa likod ng bawat kayamanan.
Sa money laundering, may dollar dealer,
merong Nelma.
Sa gilid-gilid ng politika, buhay ang kalakarang
pagpapaikot ng perang ilegal.
Dahil sa corruption, kailangang magbayad ng suhol
o mamigay ng ilegal na pabor.
May kalakaran ng mga black market dollar dealer
at mga financial operator
na nagpapaikot ng pera
sa mundong ito nang di natitiklo.
May "operator" dito.
Sa pelikulang Pulp Fiction, merong "The Cleaner" na tagaayos nila.
Parang The Cleaner si Nelma ng mga kongresista
at ng ilang dollar dealer.
Mukhang maliit lang ang enabler pero mahalaga sila
kasi sila ang tagakonekta at tagasara ng mga ilegal na transaksiyon.
Ang buhay ay sugal.
Todo akong tumaya.
Kung panalo, makukuha ko lahat.
Kung talo, mawawala lahat.
Bagot ang gumitna lang.
Kinita ko ang una kong milyong dolyar
bago ako mag-30.
Sabi ko, "Milyonaryo ako."
Pero nawalan agad ako ng tatlong milyong dolyar.
Naisip ko, "Magpapakamatay na ako."
Ang problema ay hindi 'yong nawala mong kita
kundi nawala ang di iyo.
Isipin mo nga. "Talo ng tatlong milyon ang dollar dealer
kaya tumalon siya sa basurahan."
Di 'yon bagay sa akin.
Sabi ko, "Hindi. Magaling ako.
Kung natalo ako ng tatlo, makakabawi ako ng tatlo."
Naligo ako.
Nagpabango ako ng Chanel
at sabi ko,
"Tara na.
Kaya kong gumawa ng tatlo, apat, lima."
Welcome.
Welcome sa bahay ko.
Binusisi ko ang bawat detalye rito.
Nasa bawat detalye ang pagkatao ko,
taste ko, kaluluwa ko, buhay ko, at trabaho ko.
Sa trabaho naman,
mesa ko ito.
Binili ko ito sa antique shop
at inuwi ko sa Brazil.
Binili ko lahat ng furniture ko sa Italy.
Desidido akong gibain ang pader
kasi gusto ko 'yong maluwag, may kalayaan.
"Hoy, drug dealer! Drug dealer!"
Sabi ko, "Hindi, dollar dealer."
- Kumusta, dollar dealer? - Kumusta?
Dollar dealer.
Sinusundan ako ng bansag na 'yon.
Sa mga araw bago ako makulong,
araw-araw nasa radyo ang pangalan ko.
"Ang pinakamalaking dollar dealer sa Brazil ay makukulong sa Mata Escura."
Ang sabi nila sa media,
"Pag nagka-phone siya, mamumuno siya sa looban
at sa buong preso."
Mahilig ako sa sapatos.
'Yong leather,
may pagkabanayad,
'yong disenyo ng heels.
Pag iba-iba ang suot ko araw-araw, sigurado akong
pang-isang taon 'yon.
Pito ang kotse ko.
Isa para sa bawat araw.
Pito.
Hay, alahas.
Weakness ko 'yan.
Alahas.
Ang saya lang kasi nila.
Sa akin, ang babaeng walang alahas ay hubad.
Di ako nagpaplano.
Pero lagi akong may plano.
Kuha mo?
LINS SCHOOL OF ORTHODONTICS NELMA MITSUE PENASSO KODAMA
Dentista ako.
Gusto ko, may sarili akong pera...
sisimulan ko ang pagdedentista...
bibili ng two-bedroom na apartment...
bibili ng imported na kotse at kumita ng 5,000 kada buwan.
'Yon ang gusto ko.
'Yon ang plano.
May slaughterhouse ang pamilya ko
at butcher shop sa Diadema.
Tapos bigla akong nagtrabaho sa finance department.
Hawak na namin no'n ang hot money
na mabilis nililipat para hanapan ng tubo.
Nag-loan ako ng pambili ng dolyar.
Sabi ng manager ko,
"Ipapakilala kita sa isang forex shop sa Santo André."
Sabi niya, "Hanapin mo si César."
Si César ay si Júlio César Emílio,
kapatid ni Norma Regina Emílio
na agent ng Receita Federal
at asawa ng federal judge na si João Carlos da Rocha Mattos.
Naging VIP client nila ako.
No'ng andun ako, naisip ko, "Makikipag-dinner ako kay Júlio.
Baka naman interesante siya."
Do'n nagsimula ang relasyon namin.
At doon nagsimula ang pagiging dollar dealer ko.
Girlfriend na naging black market dollar dealer.
Mabilis ang pangyayari.
Wala akong karanasan sa ganitong merkado
na may buy and sell ng dolyar.
Tagasagot lang dapat ako ng phone.
Di ako makapag-trade. Di rin kasi ako marunong.
Laging tumataas ang dolyar.
Sisigaw si Júlio, "Nasa 1 real ang dolyar!
Nasa 1.20 na at 1.60 ang benta!"
Medyo nakukuha ko na kaya naisip ko, "Okay ito, ha."
Inaresto si Rocha Mattos ng Federal Police noong 2003,
inakusahang kasabwat sa modus
na pagbenta ng hatol sa korte.
NOVEMBER 2003
May problema siya sa sikat na operation,
'yong "Operation Anaconda."
Ayon sa imbestigasyon, 59 katao
ang sangkot sa pangingikil, pamemeke ng dokumento,
pagbenta ng hatol sa korte, at influence peddling.
Ang modus niya ay pagbebenta ng mga serbisyong legal.
Siyempre dapat itago ang pera mula rito.
Unang beses kaming nakarinig
na may babaeng sangkot sa modus ng money laundering
gamit ang maliit na travel agency
na forex shop din pala.
Unang beses kong narinig ang pangalan ni Nelma.
Nakasosyo na noon ni Júlio
ang kapatid ng dealer na magulo palang kausap.
Scam 'yon.
Dahil sa gulong 'yon, nag-meeting ang mga black market dollar dealer
pero di sumama si Júlio.
'Yon ang "Mga Dollar Dealer" na monarkiya kung umasta.
Sarado ang grupong 'yon.
Sila ang nagdidikta kung sino ang pwedeng gumalaw sa merkado.
Pag puro lalaki ang kasali, dapat bongga ang entrada mo.
Nasa malaking mesa ang mga dealer
at nakaupo silang lahat.
Napahinto sila pagpasok ko.
Tiningnan nila ako.
"Representante ako ni Júlio César.
Awtorisado akong makipag-deal
sa sinumang gustong makipagsosyo."
Bigla nila akong nakilala.
Ano na ang papel ko mula no'n?
Gusto niyang umangat sa puntong 'yon.
Gusto niyang ipakita sa matatandang dealer na kahit bata siya,
aangat siya.
DATING KANANG KAMAY
Ayaw kausapin ng matatandang trader si Nelma.
Mahigpit sila at talagang sarado.
Tauhan ko si Luccas ng 12 taon.
Iniimbitahan kong maupo si Mr. Luccas Pace Jr.
Nagtrabaho ako sa foreign department ng ilang bangko.
AUGUST 2015
DEPOSITION SA PETROBRAS PARLIAMENTARY COMMISSION OF INQUIRY
Nagawa ko nang magbukas at magsara ng mga bangko
pati extrajudicial liquidation.
Malawak ang kaalaman ko rito.
Nagtrabaho ako sa financial market, sa bangko,
may brokerage firm akong nagkaproblema nang malaki
mula 2000 hanggang 2001.
Problemang corporate. Nawala ang mga negosyo at kompanya ko.
Pinasok ko ang informal market. 'Yon lang ang natira.
Sabi ng kaibigan ko ro'n, "Nagtatrabaho ako para kay Nelma."
Narinig ko na siya.
Tumawag si Nelma.
Nagpunta ako sa Santo André.
Isang araw, dalawa, tatlo, hanggang mamaya,
araw-araw na.
May puntong sobrang natakot si Júlio
sa sitwasyon ni Rocha Mattos.
Ayon sa Federal Prosecutor, isa si Rocha Mattos sa lider
ng organisasyong nagbebenta ng hatol sa korte.
Natakot talaga si Júlio
na baka may mangyari, baka maaresto siya, gano'n.
Nayanig talaga siya
at na-depress. Ayaw lumabas ng apartment.
Ako na ang umako
kasi empleyado ako. Kahit parang sasabog na.
Mula empleyado, naging may-ari ako
noong buksan namin ang Hawaii Exchange and Travel.
Hindi na ito Suntur.
May isa pang partner na gustong buwagin ang partnership
kaya naging Hawaii Exchange and Travel.
Naging may-ari ako
kasi ayaw nang bumalik ni Júlio
kaya mag-isa kong pinatugtog ang orchestra.
Sa lumang merkado umiikot si Nelma.
Mas simpleng merkado 'yon.
Kokonti ang kliyente ko pero nakakasara ako ng forex deal
para sa kanya sa mga bangko.
Unti-unti siyang gumawa ng sistema.
Pinatatag niya ang pagtugon sa malaking demand.
Doon na lumago kaya lumipat siya sa São Paulo.
Nagsimula ako...
sa wala.
Di ako kilala sa kasagsagan ng black market dollar dealer.
Noong '70s, '80s, '90s,
katanggap-tanggap pa
kung meron kang dollar dealer.
Alam ng lahat na ilegal ito pero sa Brazil...
Ang Brazil ay di tulad ng Germany o mga bansang mas istrikto.
Dito kasi, ginagawa pa rin kahit alam naming kakaiba 'yon.
Tumaas ang inflation ng 2% hanggang 3% kada araw.
Ang tanging solusyon ng taga-Brazil
ay bumili ng foreign na perang mas matatag
na hindi araw-araw babagsak ang halaga
gaya ng pera namin sa kung anumang panahon.
Mahirap maalala lahat ng naging pera.
Ilang beses nagpalit ng pangalan sa maraming taon.
Kaya mahahaba ang linya sa mga palitan ng pera.
Mas gusto mong bitbitin ang pera mong
bagsak ang halaga para bumili ng dolyar
na tumataas ang halaga kada limang minuto.
JULY 1994 PAGLUNSAD NG "REAL" NA PERA
Ang dating perang bagsak ang halaga, tumatag na.
Papalitan ng "Real" ang "Cruzeiro Real" sa buhay natin.
Dahil sa "Plano Real" ng 1994 at dahil tumatatag na ang pera
at nagnonormal na ang ekonomiya,
'yong asset protection role ng dolyar
ay lumiit na ang papel.
EXECUTIVE DIRECTOR TRANSPARENCY INTERNATIONAL
Ang black market dollar dealing ay mas naging
katulad na lang ng tradisyonal na corruption sa malalaking krimen.
SA MAY DOWNTOWN NG SÃO PAULO
Lumago ang pakikipag-trade sa China.
Hindi 'yong karaniwang trade pero 'yong informal na trading.
Panahon ito ng paglawak ng pagpapatakbo ko
sa 25 de Março Street sa Pagé.
Pangunahing commercial center ng São Paulo ang 25 de Março Street.
Sinara ng mga pulis at inspektor ang Pagé plaza
na tinaguriang simbolo ng contraband sa Brazil.
Kokontakin ako ng mga tao,
magsasara ng deal at kokolekta ng 100,000 o 200,000 dollars.
Nakakagulat ang halaga.
May 100, 200 libong dolyar.
Nagsimula ako ng kalakarang
bebentahan ko sila ng dolyar
at dala nila ang dolyar,
sasakay ng bus papuntang Paraguay
para bumili ng paninda, idedeposito ang cash na dolyar sa tindahan
at babalik sa São Paulo dala ang paninda.
Dumadalas nang nananakawan ang mga bus.
Kaya naisip ko,
"Kunin natin ang tindahang malalaki sa Paraguay."
Sa China o US sila bumibili ng binebenta,
sa ilegal na wire transfer ang bayad.
Di na nila kailangan ng cash.
Ilegal na wire transfer? Wala namang wire transfer.
Lokal na dollar dealer 'yon na may kinokontak sa lugar,
halimbawa sa US.
Magmemensahe siya.
"Wire" ang tawag kasi telex o telegrama noon.
Sasabihin niya, "May kukuha ng 200,000 dollars sa New York."
Pupunta 'yong kukuha sa New York at may mag-aabot sa kanya ng pera ro'n.
Paano babayaran ng taga-Brazil ang taong 'yon?
Napakaraming transaksiyong
dapat gawin ng nasa Brazil
para matapatan ang 200,000 dollars sa lokal na pera, anumang pera 'yon.
Ibibigay ito ng dollar dealer sa Brazil sa taong 'yon sa Brazil
at quits na lahat.
Di lumabas sa Brazil o pumasok sa US ang pera.
Gano'n ang ilegal na wire transfer na transaksiyon.
Marami akong credit.
Sasabihin ko lang sa anumang shop,
"Magtabi kayo ng 10,000 dollars para kay Ale,
heto ang CPF, gano'n. Kukunin niya 'yan."
Maniningil ako ng porsiyento sa shop
at sisingilin ko rin si Ale ng porsiyento.
Dalawa ang kita ko.
Wala namang mali ro'n.
Eh, meron.
May mali kasi nga, ilegal 'yon.
Naaalala kong maraming beses akong tumawid ng Friendship Bridge
papuntang Paraguay bilang smuggler ng pera.
Maglilinya ako ng sampung bata.
Sabi ko, "Ang bawat isa, itatawid ang 10,000 dollars." Baliw, 'no?
Nakabantay ako. Sabi ko,
"Bata, ang magnakaw, papatayin ko at ihahagis sa tulay."
Palalakarin ko silang nakaisang pila.
Sa likod ako. Bakit?
Pag may mahuli, 10,000 lang ang mawawala.
May grupo ako ng batang lalaking
kokolekta ng pera pag weekend sa Paraguay.
Tapos nanakawan ako.
Di biro ang pumunta sa mga lugar gaya ng Pagé plaza sa 25 de Março Street
para mangolekta ng maraming pera kasi maraming tao.
Maraming sako-sakong pera.
May team siyang kokolekta
ng pera sa mga tindahan. Gano'n siya magpatakbo.
Dahil do'n, kailangan ng tataguan ng pera...
para magawa ko ang kalakaran ko
at mapadala ang pera sa ibang bansa.
Taliwas sa akala ng awtoridad noon
na may maliit akong operation na mga Chinese ang tauhan,
milyon-milyon ang napaikot do'n.
Nakakabaliw talaga.
May account kay Nelma ang bawat kliyente.
Parang digital bank ngayon.
May balanse ang customer. Sasabihing,
"Ibayad ang balanse ko sa China."
"I-cash na dolyar ang balanse ko."
Dapat marami akong cellphone.
Di makuha ng mga empleyado ko
kung bakit marami akong cellphone.
Sabi ko, mas mura ang cellphone kaysa sa abogado at mas mabuti sa preso.
Doon ako nagsimulang lumago nang husto.
Kaya naisip kong dapat may alyas ako.
"Duda." Bakit?
Pwedeng "Eduarda" o "Eduardo" 'yon.
Maraming "tita" ang tawag sa kanya pero ayaw niya 'yon.
Gusto niyang nakikita 'yong mga mala-pelikulang alyas.
Cameron Diaz, Brigitte Bardot, Angelina Jolie,
Julia Roberts.
Underground ang trabaho ko.
Dapat protektahan ko ang sarili ko at kliyente ko.
Pinoprotektahan ko ang pera nila at pera ko rin.
Ang sistemang legal ng bangko ay gumagana rin batay sa tiwala.
Depositary ito, may deposit trustee
na wala naman talaga.
Gaya ng sistemang legal,
ang sistemang ilegal ay nakabatay din sa tiwala.
Siyempre, di pwedeng isiping walang mga dayaang nagaganap
sa loob ng krimen, gaya ng awayang mafia.
Talagang batay ito sa tiwala.
Pero maraming pandaraya sa loob ng krimen.
Nasa bangko ako.
Tatawagan nila ako, "Duda, kuha mo,
kuha mo pera ko.
Punta ako. Kuha ako 100,000 dollars. Bayad tindahan."
Wasak ang cash flow makalipas ang dalawang oras.
Nasa tindahan ang credit
para makuha nila ang produkto nila.
May matatag na dollar dealer sa rehiyon namin.
Babaeng Chinese, si Mrs. Yan.
Dollar dealer si Mrs. Yan para sa mga Chinese.
Magkakompetensiya kami.
Kaya di kami gusto ni Mrs. Yan.
May personal na nakaaway si Mrs. Yan,
lalaking Chinese.
Pina-raid nitong lalaking Chinese sa Federal Police ang opisina niya.
Tumawag sa Suntur si Mrs. Yan.
Ako ang nakasagot.
Natakot ako ro'n.
Sakay ako sa kotse
at nagmamadaling
pumunta ro'n sa forex shop niya para iligtas siya.
Sinakay ko siya sa kotse at tumakas kami.
Ewan kung buhay pa siya.
Basta ang alam ko, naging mabuting kaibigan at kakampi siya.
Sino 'yon?
Yan?
Di ko alam. Di ko pa narinig 'yan.
Di ko maisip kung sino 'yon.
Tingin ko, totoo siya kasi nakarinig ako ng kuwentong Mrs. Yan.
Ewan kung buhay pa siya, ano'ng ginagawa, saan galing o nagpunta.
Isa si Mrs. Yan sa mga babaeng inspirasyon ko.
Ang OA ni Nelma. Gusto niyang pabida siya.
Nalilito ako sa kuwento ni Nelma
kasi 'yong isa ang binanggit niya, si Beto. Di ko makuha. Wala akong paki.
Kailangan kong magtrabaho.
Dahil di ko alam ang totoo at maraming butas ang kuwento,
ang nakuha ko, sinasabay niya ang trabaho sa good time.
Ayokong nakikipag-date.
Pag nagmahal kasi ako,
todo-todo.
Ano ang type na lalaki ni Nelma?
Wala siyang type. Basta interesante,
pwede na.
Mahal na mahal niya si Alberto Youssef.
Grabe ring klase ng pagmamahal ito.
Si Alberto Youssef ay kilalang money launderer.
Sa usapang money laundering, lagi siyang nakasawsaw at dawit.
Eksperto kasi siya.
Paano ko nakilala si Beto? February 2000 no'n.
May ka-deal ako sa forex.
Late silang magbayad.
Pini-pressure ko sila. Bumili raw sila kay Beto.
Sabi ko, "Sinong Beto?"
Taga-Londrina raw 'yong Beto.
Mga mamahalin ang pinapaikot niya.
Nakipag-deal ako sa kanya.
Tawag siya nang tawag.
Isang araw, sabi niya, "Pupuntahan kita."
Naisip ko, "Sige nga. Kilalanin natin."
Ayun siya. Mas matangkad ako sa kanya.
Maganda ang mga mata niya
pero sobrang baduy manamit.
Gusot-gusot ang damit.
DATING DOLLAR DEALER
Luma pa ang sapatos
at may lumang maletang 007.
Kung may asawa siya, pangit ang samahan. Di siya alaga.
Nang matitigan ko siya, naisip ko, "Nalintikan na...
Yari ako.
Ano... Wala, tapos na."
Para sa modus na maaaring nagpaikot
ng 10 bilyong real, ang arestadong dollar dealer na si Alberto Youssef
ay may malawakang network sa loob at labas ng gobyerno.
Ano'ng nakita ko sa kanya?
Lahat at wala.
O kabaligtaran.
Si Alberto Youssef ay parang naging simbolo
kung paano umaandar ang mundo ng dollar dealer.
Ginawa niya ang lahat para lang mabuhay
at magaling siya sa math at sa pera.
Pinanganak siya at lumaki siya sa Triple Frontier
malapit sa Foz do Iguaçu at Londrina, pugad ng financial crime.
Hindi lang smuggling pero maraming
gumagawa ng mga ilegal sa may border.
Naniniwala akong nasanay siya sa ganitong galawan
ng financial system mula noong bata pa siya.
IMBESTIGASYON SA KASONG BANESTADO
Sa halos apat na taon, ang State Bank of Paraná
na pag-aari ng gobyerno ay nagpatakbo
ng pinakamalaking modus ng money laundering sa bansa.
Marami nang modus ng money laundering si Alberto Youssef
gamit ang mga CC5 account.
Kilala ito bilang "Kasong Banestado".
May tinalagang mga front man ang mga dollar dealer sa Triple Frontier
lalo na mga taga-Paraguay
na nagbukas ng mga CC5 account sa mga sangay ng bangko sa Foz do Iguaçu.
Mga foreign account ito.
Sa kanila dadaan ang padala mong pera.
Nagbubukas noon ang Brazil kaya pwedeng magtransaksiyon gamit ang foreign na pera.
FEDERAL SENATE
Dahil sa kaso, nagkaroon ng Parliamentary Inquiry Committee.
Tinabunan ang inquiry.
Marami pang kaibigan noon sa Brasília si Alberto Youssef.
May malawak siyang network na maimpluwensiya
at noong 1990s, ang politikong taga-Paraná na si José Janene
ay lumaki ang impluwensiya bilang federal na kongresista.
Patay na siya.
Nagkaroon siya ng mga deal
na klarong-klarong ilegal.
Si Alberto Youssef ang operator ni Janene. Courier siya.
DATING KONGRESISTA
Hinatulan ng federal justice ng Paraná ang dating kongresistang
si Pedro Corrêa na makulong ng 20 taon at pitong buwan
dahil sa corruption at money laundering.
Pataw ni Judge Sergio Moro.
APRIL 2015
Tumanggap diumano ng suhol ang dating kongresista
para sa Partido Progressista
na bahagi ng modus ng Petrobras.
Bago ang Petrobras, sa ibang institusyon
pinalagak ni Janene ang mga kontribusyon sa partida
mula sa mga negosyante na dumaan kay Youssef.
Pinatakbo niya ang operation.
Tatanggap ng dolyar, ipapadala sa ibang bansa, gagawing cash,
at dinadala ang pera sa Brasília.
Ipamumudmod namin sa mga pampublikong opisyal.
Sangkot na naman si Alberto Youssef.
May kilala siyang babaeng dollar dealer.
Nilalapitan niya 'yon pag kailangan niya ng cash
lalo na kung US dollar.
Pag ipit siya sa pera, sasabihin niya,
"Magsasakripisyo ako at pupunta sa babaeng Japanese.
Makikipag-sex ako para may pera."
Ganyan siya magsalita.
Di ko naman kilala 'yong babae.
Pero ayon sa kanya, sobrang matinik daw
umayos ng problemang pera.
Satanas siyang nakapalda.
Ito ang totoong larong gusto ko.
Wala akong ibang kalakaran.
Underground ang pinapatakbo ko.
Wala kasing bakas ang cash.
Siyam na taon kaming nag-live-in.
Masaya 'yon.
Mahal na mahal ko siya.
Tatlong beses siyang inaresto sa panahong 'yon.
Batay sa huling deal, halatang di niya kinakaya.
Di niya kaya ang galawang forex.
Napag-usapan naming ako ang magpapatakbo.
Wala akong masasabi sa pag-trade ni Nelma para kay Beto
kasi inaaral ko pa noon si Nelma at ang sistema niya.
Wala kasi akong access sa...
Pero nakilala mo ba si Mr. Alberto Youssef?
Oo.
- Si Dario Messer? - Hindi.
- Si Raul Srour? - Si Raul, oo.
Si Raul ang Little Jew.
Sopistikado siya at mabango pa.
May class siya, elegante, pero walang pera.
Partner niya ang ibang dealer.
Isa siya sa matatandang dollar dealer.
Wala akong ideya
kung paano niya nakilala si Raul.
At mukhang meron silang deal
na naging relasyon.
Nabanggit nga niyang nagtatalo na sila ni Alberto,
awayan ng magkarelasyon lang.
Karelasyon siya ni Youssef.
Mag-aaway sila. Ayaw iwan ni Youssef ang asawa para sa kanya.
Ihahagis ni Nelma ang damit ni Youssef
sa bintana mula sa pinakamataas na floor.
Isang beses lang naman kaming nag-away. Isa lang.
Madalas kasi siyang umalis.
Pupunta siyang Brasília, halimbawa.
Pipirmi siya ro'n tapos aalis. Sabi ko, "Saan ka pupunta?
Ano'ng meron?" Akala ko may iba na. Wala naman.
'Yon pala, late siyang dumating kasi nakipag-meeting sa mga contractor.
Gumagawa pala siya ng pera
nang patago habang ka-sex ako.
Sabi ko, "Isang araw, may iba nang lalaki
sa kama natin.
May ibang lalaki sa kama."
'Yon nga ang nangyari.
Valentine's Day 'yon.
Bumili ako ng dalawang first class ticket
papuntang Paris.
Sa Ritz Hotel.
Presidential Suite.
At...
Nagulat siya nang malamang pupunta ako sa Paris.
"Ako ang hindi makikipag-Valentine's sa 'yo.
Ayoko."
Inimbita kong sumama si Little Jew.
Ang bongga ng biyaheng 'yon.
Noong nakilala niya si Raul,
saka lang niya nakita nang husto ang mundo.
Pumunta ako sa Chanel. Sinara nila ang buong shop para sa akin.
Saka ako nag-shopping.
Tinuruan niya ako.
"Alam mo,
sa pera mo, mabibili mo ito at ito."
Sopistikado lahat.
Sa puntong 'yon, malaki lang ang kinikita ko.
Ito ang view mula sa maganda naming kuwarto.
O, di ba?
Tatawag si Beto.
Tatawag si Beto sa hotel, at si Beto...
Puro drama.
Kumusta naman 'yan?
Ayos ba?
May ibon pa kami rito.
Pagbalik namin sa São Paulo,
tinawagan ko si Beto.
Marami akong naisip na sasabihin niya, puwera lang,
"Break na tayo."
MARCH 2014
Mga dealer, negosyante, politiko, at isa sa pinakamalaking kompanya
sa bansa, ang Petrobras...
Sangkot sa malawakang panunuhol
at money laundering na natiklo ng Operation Car Wash.
Alam ni Nelma
ang buong modus ni Youssef sa mga negosyante.
Kasali siya sa maraming trade.
Arestado ang dollar dealer noong 2014 habang pasakay
ng flight papuntang Milan na may 200,000 euros sa panty niya.
Di ako tumatakas.
Pupunta ako sa furniture fair.
"Arestado ka."
"Meron kaming tip na may dala kang droga."
Sabi ko, "Droga?"
"Hindi!" May 200,000 euros ako.
'Yon lang ang ilegal.
Di ko na-report sa Receita kasi sarado na.
Di ko problema 'yon.
May senyasan kami
ng isang tao
na pag sinabi kong, "Pupunta ako sa Disney,"
dapat idispatsa na nila lahat.
Sunugin lahat.
Tinawagan ko siya, "Pupunta ako sa Disney."
Di ba...
Ang Operation Car Wash ang pinakamalaking imbestigasyon
ng corruption at money laundering sa bansa.
May forex shop na natuklasan sa gasolinahang ito
sa gitna ng Brasília, sa gitna ng lahat, nagpapaikot ng perang ilegal.
Kaya tinawag na "Car Wash".
Tinawagan ako ng opisyal na umaresto sa akin.
Akala ko, dala niya ang release order ko.
Mali pala ako.
Arrest warrant pala ng judge noon, si Sergio Moro,
na nagpasimula ng Operation Car Wash.
Mga 140 katao ang hinatulan ni Judge Sergio Moro,
kasama ang dating pangulong si Lula at mga kilalang negosyante.
Ang mga taong corrupt,
kahit makapangyarihan, ay mananagot sa korte ng hustisya.
Walang may alam sa nangyayari.
Pagpasok ko sa isang kuwarto, may 17 lalaking
nakayuko lahat, kunwari di sila magkakakilala.
Naisip ko, "Diyos ko, ano ito?"
Andun si Luccas.
Nilipat kami.
Pinasok kami sa isang kuwarto.
Andun si Raul, takot na takot, naka-straitjacket.
Baka pumalag siya no'ng inaresto.
Unang target ang mga organisasyong kriminal na dollar dealer ang namumuno.
Isa sa dollar dealer ay si Alberto Youssef.
Inaresto yata si Nelma para ikumpirma ang kuwento ni Youssef
no'ng naaresto siya.
May koneksiyon sila mula noong Kasong Banestado.
Alam nilang malapit silang dalawa.
INTERROGATION
"Inaalam namin ang lahat kay Alberto Youssef.
Pag nagtapat ka, makakalabas ka, baka sa isang linggo.
Kung hindi, tiyak mabubulok ka sa preso."
Eh di mabulok.
Sa politika, para kang nagbabarahang
hindi nauubusan ng pera.
Pwede siyang masalat pero hahanap siya lagi ng pantaya.
Parang sa politika.
Aminado akong tumulong ang mga negosyante.
Kailangan ng pondong pang-eleksiyon kasi mahal tumakbo.
Kailangan ng pera ng iba.
Wala kasing maboboto ang pondo ng partido.
Malaki ang gastos ng maboboto ng anim o pitong termino.
Para sa pondo lahat ito kasi di sila makakakuha ng boto.
Hindi dederetso ang politiko sa negosyante para sabihing,
"Pahingi ng milyong perang kapalit ng pabor."
- Kukuha sila ng mga financial operator. - Propesyonal silang politiko.
Dati, may ilegal na wire transfer.
Ngayon, Bitcoin ang usapan.
Paraan ito para ang perang makukuha mo rito ay matutubos sa abroad.
Sa likod ng anumang politikal na plano,
laging may financial modus gaya ng merong dollar dealer.
Kaya nagsosyo si Youssef at Dario Messer
at naging dollar dealer, tauhan ni Messer,
na pinakamalaking dollar dealer sa kasaysayan ng Brazil.
Marami siyang pera at maraming pinapatakbong modus
kaya meron siyang mga subcontractor.
Umangat si Alberto Youssef mula sa pagiging financial operator
at unti-unting nagsarili at naging
negosyante ng mga negosyo niya.
Nag-usap ulit kami.
Noong 2013, lumapit siya sa akin. Sabi niya,
"May papatakbuhin tayong
tatagal ng isang taon.
Pagkatapos, wala na. Tapos na ang forex deal.
Kikita tayo kaya di na 'yon kailangan."
Papapanalunin sa eleksiyon ang ilang kongresista at iba pa.
Pumayag ako.
Iniimbestigahan ang embezzlement sa Petrobras...
Nagpasuhol ang Petrobras sa mga kompanyang makakatrabaho nila.
Wala ako sa Operation Car Wash
kasi di ako konektado sa Petrobras.
Dollar dealer ako.
Pero wala akong anumang deretsahang deal sa Petrobras.
Di ko alam kung ba't ako nasangkot.
'Yon pa pala.
Nakasama niya ang dalawa niyang karelasyon sa preso.
Si Alberto Youssef at Raul Srour.
Solo ako sa selda.
May tatlong seldang tabi-tabi na amoy ihi ang mga higaan.
May 20 lalaki yata sa dalawang selda.
Dumating noong pangatlo o pang-apat na araw si Paulo Roberto Costa
na taga-Petrobras.
Andun na si Beto.
Pinakamahirap 'yong tatanungin mo ang sarili mo,
"Ba't ako andito? Ano na ang mangyayari?"
Makikita mo ang mga lalaking 'yon,
matatandang lalaking nag-iiyakan.
"Gusto kong lumabas."
Ang hindi relihiyoso, biglang napapadasal.
Relihiyoso bigla.
Bago kasi 'yon at nakakatakot.
Talagang nahirapan silang lahat.
Lalo na si Raul.
Arestado rin ang anak niya.
Di namin alam kung gaano kalaki ang Operation Car Wash.
Hindi talaga. Unang araw 'yon. Wala sa balita.
Kami ang balita.
Halos lahat ay naniwalang mareresolba 'yon sa ilang araw.
Naniwala rin si Youssef na maaayos agad.
Si Raul din. Gaya ng iba bago ang Operation Car Wash.
Pabago-bago ang mood ni Nelma.
Minsan, 'yong nakakapagpatawa sa kanya,
kaiinisan na niya bigla.
Ako ang unang babaeng inaresto sa Operation Car Wash.
Mahirap tanggaping nakulong ka, pero dapat tanggapin.
Bakit? Kasi in denial ka.
Kunwari sasabihin ko, "Ayoko ng bentilador. Lalabas ako."
Hindi. Di ka lalabas. Ano'ng gagawin mo?
Pagandahin mo na lang ang selda mo.
Limang beses siyang maglinis ng selda sa isang araw.
Medyo baliw siya.
Magkasundo kami. Tinutukan niya kasi ako.
Pinagluluto niya ako, inaayusan.
Tapos inalagaan niya ako.
Karakter din itong si Mr. Pedro, eh.
Kakausapin ni Nelma si Alberto pero iisnabin siya.
Di man lang bumabati sa umaga si Alberto.
Sasabihin ni Beto, "Ikaw... Wag ka rito!"
Sasabihin ni Pedro, "Dito siya sa tabi ko!"
Walang librong nabasa si Alberto sa buhay.
Binigyan ko ng una niyang libro para tantanan ako at makatulog ako.
Maglalaro kami ng baraha, domino, at chess.
Pero may puntong kahit ano ang laruin namin,
nagiging seryoso.
May mga nakakaisip ng bagong laro tulad ng "Stop".
Di 'yon alam ni Alberto pero seryoso ito.
Pang-Linggong tinapay ang labanan.
Mas masarap ang pang-Linggong tinapay
sa tinapay ng ibang araw.
Dibdiban ang laro para manalo ng tinapay.
Minsan, nanalo ako ng dalawa sa isang weekend.
Akala ko, napakatalino ni Luccas.
Pero... Laging may "pero".
Bagsak kami pareho sa Operation Car Wash.
Sabay kaming inaresto at nadismaya ako sa kanya
kasi noong arestuhin ako, tinanong siya,
"Ikukuwento mo ba si Nelma?
Idedetalye mo ang ari-arian niya?
Kung hindi, kalaboso ka."
Wala pang limang minuto, sinabi niya lahat.
Inaprobahan ni Judge Moro ang unang leniency agreement
sa Operation Car Wash.
Pinirmahan ito sa 13th Federal Court ng Curitiba
at may kinalaman sa nasasakdal na si Luccas Pace Jr.
Inakusahan siya ng financial crimes, money laundering,
at kriminal na kasabwat bilang tauhan ng tinaguriang dollar dealer
na si Nelma Mitsue Penasso Kodama.
Buti at limang buwan akong nasa selda ng Federal Police.
Ang iba, sa malalaking kulungan.
Dahil nakapaglingkod ako doon sa pinagkulungan ko,
napapaghiwalay ko sa kanila
ang selda ng ibang kriminal sa selda ng nasa Operation Car Wash.
May pagkakaiba ro'n kasi lahat sila,
white collar na preso.
Sa kaso ng Petrobras, may bagong mga inaresto ang Operation Car Wash.
Isa si Marcelo Odebrecht na presidente ng pinakamalaking contractor sa bansa.
Dumating si Marcelo.
Iisa lang ang kama sa selda ko.
Bunk bed sa iba. Ako, iisa.
Sa sahig siya natulog.
Mabusisi sa kalinisan si Marcelo.
Aayusin niya ang ref, guguluhin ko sabay sabing, "Marcelo, magulo ang ref."
Parang baliw niyang aayusin agad ang ref.
Guguluhin ko ulit.
Biglaan lang,
dumating ang bigating Odebrecht secretary.
Kasama naming nakulong si Mrs. Maria Lúcia.
Shocked na shocked siya pagdating do'n,
parang hinang-hina siya.
Kailangan nilang makuha ang testimonya niya para mapilit nila
si Marcelo Odebrecht na simulan ang leniency agreement niya.
Mag-iisip siya.
Sabi ko, "Mrs. Maria Lúcia, timbangin mo ang alternatibo.
Lalaya ka o makukulong ka?
Matagal na ako rito.
Tiyak na pag binigay mo ang gusto nila,
palalayain ka.
Pero kaya ba ng konsensiya mo?"
Sinasabihan namin siya, "Wag mong gawin.
Nasa kompanya ka ng 30 taon. Andito ang boss mo."
Sabi ni Nelma, "Mayayari ka.
Andito ako. Alam ko ang pakiramdam.
Pag di ka nagsumbong, yari ka na."
Si Maria Lúcia Tavares ang unang empleyado ng Odebrecht na nakipagtulungan.
Sinambulat niyang merong department na tutok sa panunuhol.
Tumestigo na siya sa judge.
Nababasa agad ni Nelma ang bagong kakilala.
Alam niya agad ang pagkatao.
Pasabog ang testimonya niya.
Kinumbinsi siya ni Nelma na isumbong si Marcelo.
Baka ginawa 'yon ni Nelma para maareglo niya
ang sarili niyang leniency agreement kasi anumang impormasyong madala
ay mahalaga. Parang puntos na pabor sa kanila.
Sa arrangement na ito,
palagay ko, baka doon ako nakatulong.
Di ko alam kung meron siyang deretsong benepisyong nakuha
sa hatol sa kanya, pero nagsimula siyang makita
ng Operation Car Wash team sa Curitiba
bilang collaborator na maaasahan nila.
Nakatulong nga si Nelma noon.
Mahalaga ito sa kanya. Gusto niyang mamuno.
Sasabihin niya,
"Tutulungan kita." Mukhang gano'n 'yon.
Para siyang artista.
Palakpakan natin si Nelma Kodama.
Nelma, salamat sa pagpunta.
Panalo, o!
Ganito ako kahalaga.
Nasa baba ko ang pangulo.
Panalo!
Ayaw niyang pabiktima siya.
Di ba nga, nagpalitrato siya at nag-post pa
na naka-ankle monitor?
Sampal 'yan sa amin.
Ewan kung gusto niyang maging influencer o iyabang
ang pabidang monitor.
Takot akong lumabas.
Pero sabi ko, "Makalabas ngang suot ang monitor.
Ba't itatago?"
Parang naaaliw siyang maging mala-Hollywood na karakter.
Ang kriminal. Ang babaeng bandido.
Sa Mariana Godoy Entrevista...
Bandido ba ang tingin mo sa sarili?
Hindi, di ako bandido.
Baka itong paglantad ng trabaho niya at ang pride niyang
matawag na dollar dealer ay ang personal niyang karakter.
Sabi ko, "Sakop ko ang halos kalahating page ng Linggong diyaryo."
Baka gano'n siya sa kahit anong trabaho.
Paano naging dollar dealer ang dentista?
Ibang usapan na 'yan. Saka na.
Mahilig siyang magyabang.
Makikilala ako ng tao, magpapa-selfie sila sa akin.
Nakakatawa 'yon.
Buong page naman ngayon.
Pero sumikat ako kasi kumanta ako
sa Parliamentary Inquiry Committee noong...
Di ko napraktis 'yon sa Petrobras Parliamentary Inquiry Committee
kung saan naganap ang pinakamalaking palakad ng corruption sa buong mundo.
Tapos bigla nilang uuriratin ang personal kong buhay.
Ang 18th Parliamentary Inquiry Committee ay bukas na,
na layuning mag-imbestiga ng ilegal na gawain at iregularidad
sa kompanyang Petróleo Brasileiro S.A., Petrobras,
mula 2005 hanggang 2015.
Ang layunin nitong Public Hearing ay kunin
ang pahayag ni Nelma Kodama, Renner Luiz Pereira da Silva, Conrado...
"Si Nelma ba 'yon?
Ang kaklase nating si Nelma?"
Bigla naming nakita si Nelma sa hearing ng Petrobras.
KAIBIGAN
Tinawagan ko ang asawa kong kaklase rin namin.
Sabi ko, "Márcia, bilis. Tingnan mo."
KAIBIGAN
Litong-lito kami.
Naisip namin, "Hala, ano'ng nangyari?"
Iniimbestigahan ako rito ngayon kasi
nahatulan at nasentensiyahan na ako ni Judge Sergio Moro.
Maliit na city kasi.
Magkakakilala lahat.
Karelasyon ka ni Alberto Youssef?
Nagsama kaming parang mag-asawa ni Youssef mula 2000 hanggang 2009.
Nasa Parliamentary Inquiry Committee ako na tingin ko ay seryoso.
Pero kinukulit nila ako,
"Karelasyon ka ba niya?"
Masyadong malawak ang salitang "karelasyon".
Ang karelasyon ay asawa, kaibigan...
- Di ako nanghuhusga... - Pero oo.
- Sumasagot ako. - Binabasa ko lang ang nakasulat.
At nagpapaliwanag ako.
Nagpapaliwanag ako.
Binabasa ko lang. Problema ba 'yon?
- Pwedeng ituloy? - Oo.
"Kung gusto mong malaman
kung ang karelasyon ay kaibigan, asawa, kasama, partner,
karelasyon niya ako.
May kanta pa si Roberto Carlos..." Sa sandaling 'yon,
sumabay sila sa pagkanta ko.
Kaya gumanito ako.
Mahirap seryosohin si Mrs. Nelma.
'Yong kumanta ng "Amada Amante," di ba?
'Yong pagkanta niya, sinabayan pa ng ilang kongresista.
Wala na akong magawa kaya akala niya,
nagyayabang ako. Hindi naman.
Sinasalag ko kasi 'yong tanong niya.
Masyado kasing prangka ang tanong sa akin at napakabastos pa.
Eleganteng babae ako, pwede ba?
Nakilala ko si Nelma sa Escola Técnica de Lins noong 1980s.
Mga 15, 16, 17 kami no'n.
Naku, oo, pasaway talaga 'yang si Nelma.
Sa likod ng classroom pinauupo ang mga pasaway
na nagsasama-samang maging pasaway.
Mula sa mayaman at tradisyonal na pamilya sa Lins 'yang si Nelma.
Nakilala ko si Nelma noong admission exam sa Lins College.
Dadaan sa hazing ang freshman.
Naka-costume kami.
- Si Nelma, o. Geisha. - Nakabihis-geisha siya.
Nag-graduate tayo mga 30 taon na sa School of Dentistry.
Ang buong barkadang kilala mo na...
Sa buong pag-aaral ko sa dentistry school,
ako ang nerd na di lumalabas at di nagpa-party.
Wala akong pinuntahan.
Lumabas lang ako noong huling semester ko.
- Si Nelma, Ione, Gisela... - Oo, si Ione, ikaw, Robertinha...
Robertinha.
Bihira kay Nelma na magkaroon ng kaibigan.
- Artur! - Darling!
Marami nang kaibigan ang nawalan na ng kontak.
Hindi kasi sila kaibigan ni Nelma.
Kaibigan sila ng pera ni Nelma.
Artur ko. Tanda mo pa 'yong nagsayaw tayo sa Milan?
Oo.
Laging gano'n.
- Sasabihin niya, "Artur!" - Sasabihin ko, "Artur!"
"Artur, sama ka sa Paris."
Ang sagot ko...
Sasabihin niya, "Artur, padadalhan kita ng kopya ng tiket. Tara. Bukas na, okay?"
Sasabihin ko, "Bukas?"
"Oo, bukas." Tapos...
Ito ang matalik kong kaibigan. Ang kasabwat ko.
- Hindi kasabwat. - Hindi. Kalma lang.
Di kita idadawit. Di ba, Artur?
Wala akong trabaho sa dolyar o euro.
- Milan, Istanbul - Pangit sa Istanbul.
Artur naman. Nakakatawa ang Istanbul.
Baliw siya, pabago-bago, at iresponsable.
Nagtatago, o! Tingin dito!
Uuwi na ako.
Oras na kasi ng house arrest.
Kasi ang 10 pm ay...
Andiyan ang barkada ko noong college. Pag stressed kami,
sasabihin ko, "Tara, larga tayo.
Lipad tayo sa city ng Lins?"
Eroplano 'yon ng pamilya ni Nelma.
Nakatengga lang sa airport. Paminsan-minsan, pinupuntahan namin.
Aaregluhin nila ng piloto. Di 'yon alam ng nanay niya.
Inaayos niya lahat
sa piloto pero nagpipiloto rin siya.
Hindi sa di ako makapiloto.
Hahayaan ng pilotong kontrolin ko ang eroplano.
Malalaman ko na lang, siya na pala ang piloto.
"Relax. Kaya ko ito."
Delikadong masaya kasi wala akong lisensiya.
Sorry na, mga piloto.
May baon kaming beer.
Iikot kami sa taas ng city.
Nakaka-loop 'yong piloto. Si Nelma, taas-baba lang.
Ano ang reaksiyon niya? Tatawa.
Tatawanan niya ang pag-panic namin.
Tuwang-tuwa naman silang gumawa ng mga "maling bagay".
Ako, hindi. Andun ako,
abala sa nakikita ko sa baba mula sa taas.
Maiisip ko, "Naku...
di ako pinanganak para magdentista.
Hindi talaga uubra!"
APRIL 2022
LISBON
Nasa balita na naman si Nelma ngayon.
Inaresto siya sa Portugal at inakusahan
nang mas matindi sa dati: international drug trafficking.
Natukoy sa imbestigasyong babae ang lider ng organisasyon.
Si Nelma Kodama ay nasa listahan ng mga suspect sa money laundering
ng malawakang drug trafficking network.
Mula reyna ng Operation Car Wash, reyna naman ako ng drug trafficking.
Nakaupo ako sa balcony ng hotel
nang dumating ang siyam o sampung pulis. Sabi, "Arestado ka."
Sa Portugal, ang turing kay Nelma ay sobrang mapanganib na tao.
ABOGADO
Nang nakulong siya
sa Santa Cruz do Bispo Detention Facility,
nasa sistema siyang
wala siyang kontak sa ibang preso.
Dollar dealer ako kaya may ideya ako sa Operation Car Wash.
Pero ito, wala akong kaalam-alam kung ano ang kaso ko.
Sa imbestigasyon, natunton na sa dollar dealer ang parte
ng 580 kilo ng cocaine na nakita sa fuselage ng eroplanong
pagmamay-ari diumano ng kompanyang Portuguese sa Bahia.
Tiyak na nasangkot si Nelma rito
dahil sa relasyon niya sa isang tao.
EX-BOYFRIEND NI NELMA AT ABOGADO
Karelasyon ko ang taong 'yon.
Natraydor ako ng isang "tambay".
Ng "tambay"!
Walang may kilala sa "tambay"
pero kilala ng lahat si Nelma Kodama.
Hindi siya matalinong tao.
Hindi siya kriminal kasi ang kriminal,
pasensiya na pero kahit papaano, may dangal sa mundo ng mga kriminal.
May isang salita.
Parang di matanggap ni Nelma
ang mas simpleng pamumuhay
matapos niyang maaresto sa Operation Car Wash.
Hihilahin natin
at itutulak pabalik.
Hihilahin at itutulak.
Hila tapos tulak.
Ganyan lahat.
Wala siyang makuha.
Di siya makabalik sa kalakaran kaya pinasok niya ang mundo ng droga.
Seryosong krimen talaga 'yon.
Nakakasakit talaga 'yon ng tao.
Iba 'yong kukuha siya ng dolyar mula sa mayayaman para ibigay sa politiko.
Ang maimbestigahan para sa international drug trafficking
ay napakabigat.
Ako ang taong ayaw na ayaw sa droga. Ayoko talaga.
Ayoko. Di ako umiinom o naninigarilyo.
Ba't ako magbebenta ng droga?
Inayawan ni Nelma ang ma-extradite
nang unang nabanggit. Ayaw niyang bumalik sa Brazil nang walang alam.
Pero naintindihan niyang mas magandang bumalik sa Brazil
para madepensahan niya ang sarili niya.
OCTOBER 2022
Ang nahatulang dollar dealer
na nagsiwalat sa mga politiko at negosyante ay na-extradite.
Dumating siya kagabi sa Salvador.
Dinala siya sa Federal Police Superintendence at pagkatapos...
FEDERAL POLICE
Siyam na tao ang inimbestigahan
sa "Operation Discovery".
Ako lang ang babae.
Ako lang ang inaresto sa Salvador.
Tatlong buwan ako ro'n kasi doon nagsimula ang kaso.
Impiyerno 'yon.
'Yon ang pinakamasamang nangyari sa akin.
"Impiyerno ba ito?"
Naisip ko, "Impiyerno ba ito?"
Ang naisip mong masama, pwedeng lumala.
Nagka-wrinkles ako rito.
Itong dalawang wrinkles...
Dentista ako kaya alam ko ang muscles.
Di kasi ako palatawa.
Nagsisimula itong ma-atrophy.
Naa-atrophy.
JUNE 2023
Inaresto si Nelma sa kasong
transnational drug trafficking diumano at organisasyong kriminal.
ABOGADO
Ang tututukan dito ay ang isyu ng kalayaan niya.
Napirmahan na ba?
Pakitingnan nga.
Hi, Thiago. Kumusta? Si Bruno ulit.
Tatawag ako ulit.
Anong oras matatapos ang trabaho mo?
Naman, pipirma lang ng official letter. Mahirap ba?
Anim na buwan ako sa Portugal
tapos tatlong buwan ako sa Salvador
at apat na buwan dito sa São Paulo.
Dito, madali.
Uy, nilabas na ang release order.
Pupunta ako ro'n, okay?
Babantayan ko. Babalitaan ko kayo. Sige!
WOMEN'S PENITENTIARY SANTANA
Attorney, tinatapos pa ang release procedure pero pagkatapos,
tatawag siya. Tapos maghintay ka sa loob...
Hindi, ganito na lang.
Dadalhin namin dito ang kotse para sunduin siya.
Alam mo ba ang lasa ng kalayaan?
Bittersweet.
PUMAYAG ANG KORTE SA HOUSE ARREST PARA KAY NELMA
Hindi lang basta kliyente si Nelma. Kakaibang kaso ito.
Dinadalaw ko sa Portugal si Nelma ng dalawang beses kada linggo.
Araw-araw niya akong tinatawagan
kahit weekend at holiday.
Lagi siyang nakikinig sa akin.
Laging nakatitig.
Laging sa mata ko nakatingin.
Minsan, kung ano-ano lang ang pinag-uusapan namin.
Ang pakiramdam niya,
ang bumabagabag sa kanya
kasama na ro'n ang health niya
at mga gusto pa niyang gawin.
Uy, tutulungan na kita.
Komportable na siyang magreklamo
na mas dumalas noong naging close na kami.
At, oo, sa ngayon,
kay Nelma, pwede kong masabing...
Tinatawag nga niya akong "sweetheart".
- Ang ganda mo. - Ako?
May mga nagsabing di ako makakalabas sa preso.
Nakakapagod lang ang gano'n.
"Attorney, di na ako makakalaya."
"Makakalaya."
"Paano kung walo o sampung taon ako rito?"
"Ano sa tingin mo ang ginagawa ko?
Kung aabot ka rito ng walo o sampung taon, wala dapat ako rito."
Atty. Manuela, ipapakilala kita sa mga abogado ko, si Atty. Bruno...
- Hi. - Atty. Felipe...
Kasama ko si Atty. Manuela noong unang anim na buwan.
May kaso pa rin ako sa Portugal.
Inaayos niya lahat doon. Ngayon, kasama ka namin.
Atty. Manuela, mga bata at matalino sila
at specialization nila ang mga organisasyong kriminal.
Isa ito sa mga dahilan
kung bakit kami nag-iba ng diskarte.
Sabi ko, "Hindi, dapat akong manindigan.
Di pwede ito. Kung 'yong "tambay" nga nakalaya,
ba't ako, hindi?"
Pareho talaga kami sa maraming bagay.
Una na 'yong malas sa lalaki.
Tawa kami nang tawa. Lagi.
Pati nga 'yon, pinagtatawanan namin.
Sabi niya, "Attorney, pagkalabas na pagkalabas ko,
hahanapan kita ng boyfriend."
Natawa ako. Sabi ko, "Kung mga ex mo ang pagbabatayan..."
Sabi nga nila, darating ang lalaki para nakawan tayo,
ipahiya tayo, at gamitin tayo.
Sa kaso ni Beto, halimbawa, karelasyon ko siya sa personal
at karelasyon din sa negosyo.
Nadamay kami sa Operation Car Wash
dahil sa relasyon nila ni Youssef.
Kung normal na merkado lang, baka di kami nahuli at nahatulan.
Gaya ng ibang dealer na katrabaho ni Youssef na di nasangkot.
Ayaw nila si Nelma ro'n.
Di ko sinumbong si Youssef.
Nagulat akong nakita ko na lang sa TV
na pumirma si Beto ng leniency agreement.
Nabawasan ang sentensiya ni Alberto Youssef bilang kapalit
sa pag-amin niya at sa pagbigay ng ebidensiyang
nasiwalat ang modus ng kompanya.
"Kung nagawa niya 'yon,
sana naman idamay niya ako at protektahan."
Di gano'n ang nangyari.
Sabi ko, "Tuloy ang buhay. Arangkada na."
'Yon na 'yon.
Hindi sa papatawarin mo ba o hindi.
Ayos lang. Quits na. Tuloy ang buhay.
Sana sumaya silang lahat.
Lahat. At tuloy ang buhay.
May ilegal na wiretapping sa selda ni Alberto Youssef...
Matapos umikot-ikot ang desisyon ng korte,
naikuha siya ng release order...
Humina ang task force nang ang mga pag-uusap
ng dalawang mahalagang tao ang kumalat: si dating Judge Moro
at dating prosecutor Deltan Dallagnol.
Si Sergio Moro, Deltan Dallagnol, at ang grupo nila
ay gumawa ng mga desisyong labag sa batas.
Lagi akong kumikilos ayon sa batas.
Laging kumikilos nang may respeto sa hukuman.
Nagbigay daw si Moro ng impormasyon sa abogado.
May kawalan ng hustisya,
ilegalidad, gawaing unethical...
Hindi ko kailanman diniktahan ang Public Prosecutor's Office.
Sinamantala ng mga prosecutor ang natanggap nilang exposure.
Panglimang minister si Moro sa administrasyon ni Bolsonaro.
Ang dating judge
ay pinasa ang pagiging Minister of Justice...
Tuloy ang pangangampanya ni Sergio Moro.
Nalantad sa mga leak ang posibleng pagkiling ng judge
bilang lider ng pinakamalaking anti-corruption operation sa Brazil.
Ang Operation Car Wash ay may 79 phases at 278 convictions.
Binuwag ang task force noong February 2021.
Makikita mong may parating na twist
kasi mabilis babagsak ang lahat ng mabilis umangat.
Tataas ang vanity.
Pag tumaas ang vanity,
malululong ka sa kapangyarihan.
Sobra siyang malungkot.
Ramdam ko ang ramdam niyang kakulangan
kapag nakauwi na siya at tapos na lahat ng ginawa niya.
Parang artista o komedyanteng nagiging ordinaryo pag-uwi nila.
Tao lang sila.
Ewan kung paano kami ulit nag-usap. Sabi niya matapos kaming mag-usap,
"Wala akong katuwang. Wala akong anak. Wala kahit ano.
Sulit ba 'yong lahat?
Uy, pero okay lang.
Bagong araw na bukas. Kakayanin ko. Magnenegosyo ako..."
Dinibdib niya ang karakter na 'yon.
Ang tawag ko rito, "karakter na Nelma."
Di ako nanay kaya di ko alam kung paano manganak ng bata
pero nanganak ako ng pera.
Kahit hindi siya ang parang bida sa mga modus,
umaangat siya.
Isang dollar dealer na umangat sa tore ng mga kriminal,
nilaro ang lalaki.
Marumi ang perang ilegal. Pero kung darating na nakaayos
mula sa bangko, mabango ito.
Pero hindi 'yan amoy ng purchasing power.
Amoy ng kung saan pinanganak ang pera.
Ang magandang pagpapatakbo
ng pagiging dollar dealer...
'Yong kredibilidad ng pagtawag at sasabihing,
"Bigyan mo ako ng isang milyon."
Nasa account mo na. "Babayaran kita bukas." "Okay."
Wala na 'yon.
Naniniwala akong itong mga bagong digital payment
na may token, NFT, Bitcoin, at iba pa,
ang pumatay sa tradisyonal na enabler role ng dollar dealer.
Namamatay na ang cash at credit.
Parang anonymous din ang cryptocurrency gaya ng cash.
Maging hacker kaya ako? 'Yong taong makakaplano
kung paano hindi masusundan ang pera.
Buhay itong halatang tutok sa gawaing kriminal.
Kaibigan ko...
Di ko halos maisip na kriminal si Nelma.
Para akong taxi driver.
Ewan kung saan galing ang pera o kung bayad ako
ng perang droga o binentang kotse. Ewan kung saan galing.
Kung taxi driver lang daw si Nelma na di alam ang nagaganap,
mas tamang sabihing driver siya habang may krimen.
Kung kidnapper, driver siya ng kotseng pangtakas.
Malawak itong aspekto ng financial crime
at ganitong organisasyong kriminal.
Magmumukha kang malinis kahit hindi.
Kaya nga white collar crime ang tawag.
Pwedeng iba ang intindi ni Nelma sa krimen
kumpara sa akin o sa iba pero pareho lang 'yon.
Maling-mali pag sinabing ang financial crime at corruption
ay maliliit na krimen kasi walang dugong dumanak.
Ilegal ang 98% ng deforestation sa Brazil.
Nagaganap lang itong deforestation dahil sa corruption,
pag-agaw ng lupa, pero pati sa daloy ng ilegal na bayarang
gawa ng dollar dealers.
Corruption ang nagpapatakbo sa bansa.
Bago nakarating sa akin ang pera, dumaan ito sa malalaking institusyon.
Mula sa account ng negosyante o politiko papunta sa account ko.
Natiklo ng Operation Car Wash ang modus
na walang katulad sa Brazil. Pero ang tingin kong nangyari ro'n
ay paglaki ng ulo dahil sa sobrang power kasi akala nila,
lusot sila kasi lumalaban sila sa krimen.
Madalas makita itong astang misyonaryo
pero pag umalma ang sistema, do'n ka mayayari.
Nang umabot ang operation sa Judiciary, unti-unti itong nawasak
pero ni hindi ito nakalapit man lang sa financial system.
Tinatayang ang mga account ng money laundering ay nasa pagitan
ng 5% at 8% ng GDP ng mundo.
Di magkakaroon ng malaking modus ng corruption kung di nagtulungan
ang financial system ng Brazil at ibang bansa.
Ano ba ang ilegal?
Di ako kriminal.
Laging di guilty.
Ang COAF department ng gobyerno ang dapat mamahala nito, hindi ako.
Puro pangungutyang
tumatakbo kasi pinagbibigyan ng lipunang
tinatanggap ang white collar crime,
ang mga mestisuhing makapangyarihan
sa Brasília at mga mamahaling lugar.
Ang panagutin ang malaking Swiss bank
o malaking law firm sa New York
o mga gobyerno sa Europe na nagpalusot
at tiniyak na makikinabang sila sa pera
mula sa corruption sa mundo o money laundering,
'yan ang tunay na laban.
Lahat ay ilegal.
Bukod sa pagiging kriminal ko, lahat ay ilegal.
Ang tanong, ito bang sistema sa politika,
mga regulator, ang mga nasa kapangyarihan,
gusto ba nilang maunahan ang krimen o mas madaling mapag-iwanan?
Salamat sa inyo kasi team ko kayo.
- Maaayos 'yan. - Oo naman, kasi inosente ako.
Pag napawalang-bisa ang desisyon ng korte,
inosente ka.
Alam n'yo kung bakit ako inosente rito?
Di ako gagawa ng gano'ng operation.
Kung gumawa man, papatok 'yon kasi di ako tanga.
BINAWI ANG HOUSE ARREST, NANANATILING MALAYA SI NELMA
HINIHINTAY NIYA ANG TRIAL SA KASONG DRUG TRAFFICKING
SA OPERATION CAR WASH, NILALAKAD NG MGA ABOGADONG
MAPAWALANG-BISA ANG SENTENSIYA BATAY SA MGA NAKARAANG HATOL
May sikreto ako. Allergic ako sa pera.
'Yong allergy na grabe ang pangangati ko.
Kung alam n'yo lang.
Sorry.
Allergic ako sa pera.
Nagsalin ng Subtitle: Libay Linsangan Cantor